stanford-oval/wikipedia huggingface dataset:
גרגוריו פלטריניירי
ביוגרפיה > 2024

באליפות העולם שנערכה בדוחה, קטר בפברואר 2024 זכה בשתי מדליות, כסף וארד. מדליית כסף במשחה שליחים במים פתוחים 4x1250 מטר חופשי משולב ביחד עם ג'וליה גבריאלסקי, אריאנה ברידי ודומניקו אצ'רנצה בתוצאה של 1:03:28.2 שעות, אחרי אוסטרליה (1:03:28.0 שעות) ולפני הונגריה (1:04:06.8 שעות). מדליית ארד במשחה ל-800 מטר חופשי בתוצאה של 7:42.98 דקות, אחרי דניאל וויפן מאירלנד (7:40.94 דקות) ואלייג'ה וינינגטון מאוסטרליה (7:42.95 דקות). נוסף לכך, הוא סיים במקום תשיעי במשחה ל-1500 מטר חופשי בתוצאה של 14:55.19 דקות, ב מקום חמישי במשחה ל-5 ק"מ במים פתוחים בתוצאה של 51:31.7 דקות
באולימפיאדת פריז שנערכה בסוף יולי תחילת אוגוסט הוא זכה בשתי מדליות, כסף וארד. מדליית כסף במשחה ל-1500 מטר חופשי בתוצאה של 14:34.55 דקות, אחרי רוברט פינק שקבע שיא עולם חדש של 14:30.67 דקות ולפני דניאל וויפן (14:39.63 דקות). מדליית ארד במשחה ל-800 מטר חופשי בתוצאה של 7:39.38 דקות, אחרי דניאל וויפן שקבע שיא אירופה ואולימפי חדש של 7:38.19 דקות ורוברט פינק (7:38.75 דקות). נוסף לכך, הוא סיים  במקום תשיעי במשחה ל-10 ק"מ במים פתוחים בתוצאה של 1:51:58.0 שעות.
תארים והישגים

בשנת 2022 זכה פלטריניירי בתואר שחיין השנה במים פתוחים
שיאים אישיים > בריכה אולימפית

200 מטר חופשי: 1:50.96 דקות (2012)
400 מטר חפשי: 3:46.29 דקות (2018)
800 מטר חופשי: 7:39.27 דקות (2019), שיא אירופה בעבר
1500 מטר חופשי: 14:32.80 דקות (2022), שיא אירופה
5000 מטר חופשי: 50:56.50 דקות (2014)
שיאים אישיים > בריכת 25 מטר

200 מטר חופשי: 1:49.80 דקות (2013)
400 מטר חופשי: 3:42.47 דקות (2015)
800 מטר חופשי: 7:30.31 דקות (2018), שיא איטליה
1500 מטר חופשי: 14:08.06 דקות (2015), שיא עולם בעבר
ראו גם

מדיה וקבצים בנושא  בוויקישיתוף
התפתחות שיא העולם במשחה ל-1500 מטר חופשי
דמארה קארול

| --- | --- |

 לידה:  27 ביולי 1986 (בן 38) ברמינגהאם שבאלבמה
 עמדה:  סמול פורוורד, פאוור פורוורד
 גובה:  1.98 מטר
 מכללה:  ואנדרבילט (2004–2006)  מיזורי (2007–2009)
 דראפט:  בחירה מספר 27, 2009 ממפיס גריזליס
 קבוצות כשחקן
 2009–2011   2011   2011–2012   2012–2013   2013–2015   2015–2017   2017–2019   2019–2020   2020:  ממפיס גריזליס   יוסטון רוקטס   דנוור נאגטס   יוטה ג'אז   אטלנטה הוקס   טורונטו ראפטורס   ברוקלין נטס   סן אנטוניו ספרס   יוסטון רוקטס
דמארה לה-אדריק קארול (באנגלית: DeMarre LaEdrick Carroll; נולד ב-27 ביולי 1986) הוא כדורסלן אמריקאי, המשחק בעמדות הסמול פורוורד והפאוור פורוורד.
מכללות

בשנת 2006, לאחר שנתיים מוצלחות באוניברסיטת ואנדרבילט, הפתיע קארול את הקבוצה כאשר בחר לעבור לאוניברסיטת מיזורי כדי לשחק תחת דודו, המאמן מייק אנדרסון. בעונת 2008/2009 קארול הוביל את מיזורי עם 16.6 נקודות למשחק עד לשלב רבע הגמר בטורניר אליפות המכללות, בו הפסידה קבוצתו לאוניברסיטת קונטיקט.
כאשר קארול הגיע למיזורי, הוא התלונן על גירוד ברגליים, וחשב שמדובר באלרגיה. לאחר בדיקה רפואית התברר כי הוא סובל ממחלת כבד נדירה. הרופאים קבעו כי ייתכן שיזדקק להשתלת כבד, אך לא באופן דחוף, וכנראה שיוכל לדחות את ההשתלה עד סיום הקריירה המקצועית. הבחנה זו התגלתה והתפרסמה מספר שבועות לפני דראפט ה-NBA של 2009.
קריירה ב-NBA > ממפיס גריזליס

קארול נבחר בדראפט 2009 בבחירה ה-27 על ידי הממפיס גריזליס, ושיחק בשורותיה במשך כעונה וחצי, במהלכם תפקד כשחקן מחליף.
קריירה ב-NBA > יוסטון רוקטס

ב-24 בפברואר 2011, במהלך עונתו השנייה ב-NBA, הועבר קארול ליוסטון רוקטס יחד עם האשים ת'אביט בתמורה לשיין באטייה. ב-11 באפריל 2011 קארול נופה מהקבוצה.
קריירה ב-NBA > דנוור נאגטס

ב-12 בדצמבר 2011, חתם קארול בשורות הדנוור נאגטס, אך הספיק לשחק בקבוצה רק ארבעה משחקים, לפני שנופה ב-4 בפברואר 2012.
קריירה ב-NBA > יוטה ג'אז

לקראת סוף עונת 2011/2012, ב-8 בפברואר 2012 חתם קארול על חוזה עם היוטה ג'אז על חוזה עד סיום העונה, ולעונה שאחריה.
קריירה ב-NBA > אטלנטה הוקס

ב-23 באוגוסט 2013 חתם קארול עם האטלנטה הוקס על חוזה לשנתיים. ב-4 בפברואר 2015 נבחר קארול, יחד עם חבריו לחמישייה הפותחת של ההוקס - ג'ף טיג, קייל קורבר, פול מילסאפ ואל הורפורד - לשחקני החודש של המזרח של חודש ינואר לאחר מאזן מושלם של 17-0 של קבוצתם במהלך החודש. הייתה זו הפעם הראשונה בתולדות הליגה בה נבחרים יותר משלושה שחקנים לתואר 'שחקן החודש' של אחד האזורים. ב-9 בפברואר 2015 קלע קארול שיא קריירה של 26 נקודות בניצחון קבוצתו 117-105 על המינסוטה טימברוולבס.
קריירה ב-NBA > טורונטו ראפטורס

בסוף עונת 2014/2015 חתם קארול כשחקן חופשי בטורונטו ראפטורס על חוזה ל-4 שנים עבור 60 מיליון דולר. פציעה בברכו הימנית הגבילה אותו בעונת 2015/2016 ל-26 משחקים בלבד, מה שלא מנע מהראפטורס להשיג את מאזן העונה הסדירה הטוב בתולדות המועדון - 56-26. בפלייאוף של אותה עונה ניצחה טורונטו את שתי הסדרות הראשונות, לראשונה בתולדות המועדון, ובגמר המזרח הפסידה לקליבלנד בתוצאה 4-2.
קריירה ב-NBA > ברוקלין נטס

ב-13 ביולי 2017 נשלח קארול בטרייד לברוקלין נטס, יחד עם שתי בחירות דראפט עתידיות, בתמורה לסנטר ג'סטין המילטון.
קריירה ב-NBA > סן אנטוניו ספרס

ביולי 2019 סיכם קארול על חוזה בסן אנטוניו ספרס, והועבר אליה במסגרת עסקת "חתימה והעברה" (sign and trade). בארבעת החודשים הראשונים של עונת 2019/2020 שותף ב-15 משחקים בלבד, ובפברואר 2020 שוחרר מהקבוצה.
קריירה ב-NBA > יוסטון רוקטס

מיד לאחר שחרורו מהספרס חתם קארול על חוזה ביוסטון רוקטס עד לסיום עונת 2019/2020.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | ממפיס | 71 | 1 | 11.2 | 0.396 | 0.000 | 0.623 | 2.1 | 0.5 | 0.4 | 0.1 | 2.9 |
| 2010/2011 | ממפיס | 7 | 0 | 5.6 | 0.444 | 0.000 | 1.000 | 1.1 | 0.3 | 0.1 | 0.1 | 1.4 |
| 2010/2011 | יוסטון | 5 | 0 | 2.2 | 0.000 | 0.000 | 0.000 | 0.0 | 0.4 | 0.0 | 0.0 | 0.0 |
| 2011/2012 | דנוור | 4 | 0 | 5.3 | 1.000 | 0.000 | 0.000 | 0.8 | 0.8 | 0.0 | 0.0 | 3.0 |
| 2011/2012 | יוטה | 20 | 9 | 16.4 | 0.374 | 0.368 | 0.875 | 2.5 | 0.8 | 0.6 | 0.1 | 4.8 |
| 2012/2013 | יוטה | 66 | 12 | 16.8 | 0.460 | 0.286 | 0.765 | 2.8 | 0.9 | 0.9 | 0.4 | 6.0 |
| 2013/2014 | אטלנטה | 73 | 73 | 32.1 | 0.470 | 0.362 | 0.773 | 5.5 | 1.8 | 1.5 | 0.3 | 11.1 |
| 2014/2015 | אטלנטה | 70 | 69 | 31.3 | 0.487 | 0.395 | 0.702 | 5.3 | 1.7 | 1.3 | 0.2 | 12.6 |
| 2015/2016 | טורונטו | 26 | 22 | 30.2 | 0.389 | 0.390 | 0.600 | 4.7 | 1.0 | 1.7 | 0.2 | 11.0 |
| 2016/2017 | טורונטו | 72 | 72 | 26.1 | 0.401 | 0.341 | 0.761 | 3.8 | 1.0 | 1.1 | 0.4 | 8.9 |
| 2017/2018 | ברוקלין | 73 | 73 | 29.9 | 0.414 | 0.371 | 0.764 | 6.6 | 2.0 | 0.8 | 0.4 | 13.5 |
| 2018/2019 | ברוקלין | 67 | 8 | 25.4 | 0.395 | 0.342 | 0.760 | 5.2 | 1.3 | 0.5 | 0.1 | 11.1 |
| 2019/2020 | סן אנטוניו | 15 | 0 | 9.0 | 0.310 | 0.231 | 0.600 | 2.1 | 0.7 | 0.1 | 0.1 | 2.2 |
| 2019/2020 | יוסטון | 9 | 0 | 17.2 | 0.432 | 0.250 | 0.773 | 2.7 | 1.6 | 0.7 | 0.3 | 6.0 |
| קריירה |  | 578 | 339 | 23.7 | 0.430 | 0.358 | 0.741 | 4.2 | 1.3 | 0.9 | 0.3 | 8.9 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012 | יוטה | 4 | 0 | 18.3 | 0.474 | 0.200 | 0.000 | 3.8 | 0.8 | 0.5 | 0.3 | 4.8 |
| 2014 | אטלנטה | 7 | 7 | 35.1 | 0.469 | 0.409 | 0.636 | 4.9 | 1.6 | 0.7 | 0.4 | 8.9 |
| 2015 | אטלנטה | 16 | 16 | 34.9 | 0.486 | 0.403 | 0.780 | 6.1 | 2.0 | 1.1 | 0.3 | 14.6 |
| 2016 | טורונטו | 20 | 19 | 29.8 | 0.390 | 0.329 | 0.750 | 4.1 | 0.9 | 0.9 | 0.4 | 8.9 |
| 2017 | טורונטו | 10 | 7 | 15.5 | 0.405 | 0.318 | 0.556 | 2.7 | 0.5 | 0.8 | 0.5 | 4.2 |
| 2019 | ברוקלין | 5 | 3 | 23.8 | 0.237 | 0.292 | 1.000 | 4.0 | 0.4 | 0.8 | 0.0 | 6.6 |
| 2020 | יוסטון | 2 | 0 | 3.0 | 0.500 | 0.000 | 0.000 | 1.5 | 0.5 | 0.0 | 0.0 | 1.0 |
| קריירה |  | 64 | 52 | 27.4 | 0.426 | 0.353 | 0.752 | 4.3 | 1.1 | 0.9 | 0.3 | 8.9 |
הערות שוליים

↑  דף השחקן, באתר DraftExpress
↑  מחלת הכבד של דמארה קארול, באתר bleacherreport.com
↑  קארול נבחר בדראפט על ידי ממפיס, באתר bleacherreport.com
↑  קארול מועבר בטרייד ליוסטון, באתר commercialappeal.com
↑  יוסטון מנפה את קארול מהקבוצה, באתר nbc.com
↑  דנוור מנפה את קארול מהקבוצה, באתר realgm.com
↑  קארול חותם ביוטה, באתר nba.com
↑  קארול חותם באטלנטה, באתר nba.com
↑  קארול נבחר לשחקן החודש ב-NBA, באתר nba.com
↑  דו"ח המשחק של אטלנטה מול מינסוטה באתר ה-NBA, באתר nba.com
↑  קארול חותם על חוזה בטורונטו ראפטורס, באתר sportando.com
↑  קארול נשלח בטרייד לברוקלין נטס, באתר הרשמי של הקבוצה, 13 ביולי 2017
↑  סן אנטוניו מצרפת את קארול, באתר הקבוצה, 6 ביולי 2019
↑  קארול וסן אנטוניו מסכמים על התרת חוזהו, באתר slamonline.com,‏ 17 בפברואר 2020
↑  קארול חותם על חוזה ביוסטון, באתר הקבוצה, 21 בפברואר 2020
דניאל בורחל

דניאל בורחל (נולד ב-14 ביוני 1991) הוא כדורגלן ישראלי המשחק בעמדת המגן השמאלי בהפועל גן יבנה.
קריירה

בורחל התחיל את הקריירה שלו במחלקת הנוער של מכבי השקמה/רמת חן, וב-7 במאי 2010 ערך את הופעת הבכורה שלו בקבוצה הבוגרת של המועדון, בהפסד 0–1 למכבי יבנה במסגרת ליגה א'. את עונת 2011/2012 התחיל בקבוצה הבוגרת, אך כעבור זמן קצר חתם בבית"ר כפר סבא מליגה א'. ב-2 בדצמבר 2011 הבקיע את שער הבכורה שלו בקריירה, בניצחון 2–4 נגד מכבי עמישב פתח תקווה.
בקיץ 2012 סיכם בהפועל תל אביב מליגת העל אך בסופו של דבר המעבר לא יצא לפועל, אבל בהמשך חתם בורחל בהפועל ניר רמת השרון. ב-15 בדצמבר 2012 ערך את הופעת הבכורה שלו בליגת העל, כשפתח בהרכב הקבוצה בניצחון 0–1 על מועדון ספורט אשדוד. לאחר שלא זכה לדקות משחק רבות ברמת השרון, בקיץ 2013 חזר בורחל לליגה א' כאשר חתם במכבי עירוני קריית מלאכי, בה שיחק כחודשיים לפני שחזר לבית"ר כפר סבא.
בקיץ 2014 הושאל להפועל ירושלים מהליגה הלאומית בה שיחק עד דצמבר של אותה שנה. בורחל חזר לבית"ר כפר סבא וכעבור חודש הושאל להפועל עכו עד לסיום העונה. בורחל היה שותף להישארות של המועדון בליגת העל לאחר שהיה במקום האחרון בפער של 13 נקודות מהקו האדום.
בקיץ 2015 חתם בורחל בעירוני קריית שמונה, במדיה ערך 22 הופעות בליגה וזכה עמה בתואר אלוף האלופים לאחר שפתח בהרכב הקבוצה בניצחון על האלופה מכבי תל אביב. בקיץ 2016 חזר לקדנציה נוספת בהפועל עכו, לאחר שירדה בעונה הקודמת לליגה הלאומית.
בתחילת ינואר 2018 חתם בורחל בהפועל חדרה מהליגה הלאומית, אך בסוף החודש עבר להפועל רמת השרון.
ב-6 ביוני 2018 חתם בהפועל מרמורק.
ב-15 בינואר 2019 בורחל חתם בהפועל פתח תקווה.
ב-7 ביולי 2019 בורחל חתם בהפועל אשדוד מליגה א'.
בספטמבר 2021 הצטרף להפועל קלנסווה מליגה ב'.
תארים

אלוף האלופים: 2015/2016
הערות שוליים

↑  שירלי בר דיין, ‏"דניאל בורחל חתם לעונה בעירוני רמת השרון", באתר ערוץ הספורט, 20 בספטמבר 2012
↑  מיכאל וייסרמן, "דניאל בורחל חתם בהפועל ירושלים", באתר דאבל פס, 13 באוגוסט 2014
↑  מיכאל וייסרמן, "דניאל בורחל חתם בהפועל עכו", באתר דאבל פס, 1 בפברואר 2015
↑  אסי ממן, ‏החלון נפתח בלאומית: דניאל בורחל סגר בחדרה, באתר ONE‏, 2 בינואר 2018
↑  קובי פורטל, דניאל בורחל חתם בהפועל מרמורק, באתר דאבל פס, 15 ביוני 2018
↑  לירן ביטון, דניאל ברוחל חתם באדומים אשדוד, באתר גולר, 7 ביולי 2019
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דניאל בורחל".
דיסקמן

Sony Discman D121
דיסקמן היה הכינוי שחברת האלקטרוניקה היפנית סוני נתנה לנגן הדיסקים (מדיה דיגיטלית אופטית) הנייד הראשון. הדגם d-50 היה הנגן הראשון בשוק ב-1984. השם discman אומץ על ידי סוני לכל
קו מוצרי האודיו הניידים שלה, פירוש השם הוא "cd-walkman",שהוא חידוש לשם של סדרת הנגן אודיו האנלוגי הראשון שסוני הוציאה, הווקמן, שהשתמש בקלטות אודיו מגנטיות.
לפני היציאה לשוק

לפני המצאת התקליטור היו קלטות השמע הפורמט השולט בשוק לאחסון מוזיקה ומידע. בשנת 1979 חוללה סוני מהפכה בהרגלי השמיעה בכך שהכניסה את הווקמן - נגן המוזיקה הקומפקטי הראשון שהיה נוח לנשיאה. מוצר זה נקלט היטב בשוק העולמי.
עם המצאת התקליטור הבינה סוני את הפוטנציאל של פורמט זה והחלה לשווקו כמוצר מוביל בשוק ולא מוצר נישה למכורים לדבר.
התפתחות

מאז נגן הדיסקים הראשון (cdp-101) סוני עמלה לשפר את עיצוב המוצר על מנת להפחית את הכוח שצרך וכמות החלקים. פרויקט זה, שנקרא "CD CD", שם לו למטרה להפוך את פורמט הדיסקים האופטים לזול וזמין יותר. אחרי שסוני הצליחה להפחית את גודל הנגן דיסקים הנייח לעשירית מגודלו המקורי ניתן היה לייצר את נגן דיסקים הנייד הראשון, שיצא בשנת 1984 תחת השם discman.
המטרה הייתה לייצר נגן נייד בגודל 4 אריזות דיסקים אחד על גבי השני, או בממדים של 13x13 סנטימטר על 4 סנטימטר עובי.
יציאה לשוק

הדגם D-50 שהיה הנגן דיסקים אופטיים הראשון, יצא לשוק בנובמבר 1984, ביום שמסמל שנתיים ליציאת פורמט הדיסקים האופטיים לייצור המוני.
למרות שהיה בגודל קטן יחסית של 2 קופסאות דיסקים היחידה הציעה את אותן הפונקציות שהציע הcdp-101, אם כי ללא השלט רחוק.
היחידה עלתה 49800 ין (442 דולר) - חצי מהמחיר של cdp-101. העלות הנמוכה הביאה לפריצת דרך משמעותית במכירות של מוצרי פורמט הדיסקים האופטים.
בזכות הפופולריות הרבה לה זכה המוצר החזירה סוני את השקעה בפיתוח תוך שנה וחצי[דרוש מקור].
השפעה

ההשקה של הd-50 עוררה עניין רב ותרמה להטמעת פורמט המדיה הדיגיטלית אצל הציבור ותעשיית המוזיקה.
השוק תוך זמן קצר רווה במוצרים של יצרנים אחרים שהורידו את המחיר לנגן הנייד.
תעשיית המוזיקה חוותה עלייה דרמטית במוזיקה הנמכרת באמצעות תקליטורים.
הדעיכה

עקב כניסתם של נגני MP3 לשוק, נדחקו הדיסקמנים ממדפי החנויות. כבר ב-2005 נכתב על הדיסקמנים: "נגנים אלה הולכים ונעלמים מהעולם ואינם מהווים תחרות אמיתית לשאר."
עם זאת יש לציין כי תקליטורי cd ממשיכים להימכר, בעיקר לשימוש ברכב או במערכת ביתית, או לשם העברת הקבצים באמצעות המחשב לנגני המדיה הניידים.
ראו גם

תקליטור
נגן MP3
הערות שוליים

↑  "Sony Celebrates Walkman 20th Anniversary". Sony Press Release. נבדק ב-2009-05-04.
↑  ערן טל, עומרי לוי, איך לבחור נגן MP3, באתר ynet, 25 באפריל 2005
הורנט (CV-8)

| --- | --- |
נושאת המטוסים הורנט (CV-8) לאחר בנייתה, סוף 1941
נושאת המטוסים הורנט (CV-8) לאחר בנייתה, סוף 1941
 תיאור כללי
 סוג אונייה:  נושאת מטוסים
 צי:   צי ארצות הברית
 דגל הצי:  
 סדרה:  נושאות המטוסים מסדרת יורקטאון
 סדרה קודמת:  נושאת המטוסים ריינג'ר
 סדרה עוקבת:  נושאות המטוסים מסדרת אסקס
 אוניות בסדרה:  יורקטאון, אנטרפרייז, הורנט
 ציוני דרך עיקריים
 מספנה:  Newport News Shipbuilding
 תקופת הפעילות:  20 באוקטובר 1941 – 27 באוקטובר 1942 (שנה)
 אחריתה:  טובעה ב-27 באוקטובר 1942
 מיקום:  8°38′23″S 166°42′34″E﻿ / ﻿8.6397222222222°S 166.70944444444°E﻿ / -8.6397222222222; 166.70944444444 
 מלחמות וקרבות:  מלחמת העולם השנייה קרב מידוויי הפשיטה של דוליטל קרב איי סנטה קרוז 
 עיטורים:  מדליית שירות ההגנה האמריקאי מדליית המערכה באסיה ובאוקיינוס השקט מדליית המערכה האמריקנית מדליית הניצחון במלחמת העולם השנייה 
 מידות
 הֶדְחֶק:  21,117 טון, 26,314 טון במעמס מלא
 אורך:  251 מטרים
 רוחב:  33 מטרים
 שוקע:  7.9 מטרים
 נתונים טכניים
 מהירות:  32.5 קשר (60.2 קילומטר לשעה)
 גודל הצוות:  2,217 קצינים ומלחים
 מספר נוסעים:  2,919 
 טווח שיוט:  23,200 קילומטרים
 הנעה:  תשעה דוודי קיטור בהספק של 120,000 כוח סוס
 אמצעי לחימה
 שריון:  2.5 עד 4 אינץ' בגוף האונייה, 4 אינצ'ים בגשר
 חימוש:  שמונה תותחי חמישה אינץ', ארבע רביעיות תותחי נ"מ בקוטר 28 מילימטר, 24 מקלעים בקוטר 0.5 אינץ'
 מטוסים:  90 מטוסים המשוגרים בשני מעוטים בסיפון הטיסה ומעוט בסיפון המוסכים. שלוש מעליות מטוסים
 
הורנט (CV-8) הייתה נושאת מטוסים מנושאות המטוסים מסדרת יורקטאון של צי ארצות הברית.
הורנט (CV-8) נכנסה לשימוש ב-20 באוקטובר 1941 – שבועות מעטים לפני המתקפה על פרל הארבור. בחודשי המלחמה הראשונים עסקה באימונים בנורפוק שבווירג'יניה. לאחר מכן נשלחה להשתתף בפשיטת דוליטל – הפצצת יפן על ידי מטוסי B-25 שהמריאו מסיפונה, שהייתה ההפצצה הראשונה של ארצות הברית על שטחה היבשתי של יפן במהלך המלחמה.
בהמשך השתתפה הורנט בקרב מידוויי, שבו הטביעו מטוסיה סיירת יפנית כבדה וגרמו נזק לאחרת. הטייסות שעל סיפונה (ועל סיפון שתי אחיותיה) סבלו בקרב אבדות כבדות. כך, טייסת הטורפדו ה-8 של הורנט איבדה 15 מטוסים ורק אחד מאנשי צוות האוויר שלה שרד.
במהלך קרב גוודלקנל היו הורנט ואנטרפרייז נושאות המטוסים האמריקניות היחידות בזירת האוקיינוס השקט. לאחריה השתתפה הורנט בקרב איי סנטה קרוז, שבו נפגעה קשות בתקיפות של מטוסים יפניים. ניסיונות לתקנה ולגרור אותה לא עלו יפה והאונייה ננטשה. גם ניסיון של אוניות הצי האמריקני להטביע אותה נכשל, ובסופו של דבר היא טורפדה על ידי משחתות יפניות וטבעה ב-27 באוקטובר 1942.
הורנט עוטרה בארבעה כוכבי קרב.
הערות שוליים

↑  הוחלפו בתותחי אורליקון בקוטר 20 מילימטר
| --- | --- |
בקרת זהויות :  NKC: xx0133191  VIAF: 167574817   WorldCat (עם VIAF): 167574817
דני יעקובי

| --- | --- |

 לידה:  20 בינואר 1965 (בן 59) 
 ענף מדעי:  היסטוריה
 מקום מגורים:  ישראל, קנדה
 מקום לימודים:  התיכון ליד האוניברסיטה  אוניברסיטת תל אביב  האוניברסיטה העברית בירושלים 
 תרומות עיקריות
 תולדות החינוך, חקר מדינת ישראל
 
דני יעקובי (נולד בשנת 1965) הוא היסטוריון המתמחה בתולדות היישוב ומדינת ישראל ובייחוד בהתפתחות תולדות החינוך הגבוה בארץ והזיקה בין לאומיות לחינוך.
ביוגרפיה

דני יעקובי נולד בירושלים ולמד בבית-ספר התיכון ליד האוניברסיטה. את התואר הראשון סיים באוניברסיטת תל אביב בחוג להיסטוריה כללית והחוג לסוציולוגיה ואנתרפולוגיה. את התואר השני והשלישי השלים באוניברסיטה העברית בחוג להיסטוריה. נושא עבודת הדוקטורט אותה הגיש בשנת 2003 היה תולדות מדעי הרוח הכלליים באוניברסיטה העברית.
יעקובי לימד בתיכון ליד האוניברסיטה והיה חבר צוות היסטוריה באגף לתוכניות לימודים במשרד החינוך. שימש כמרכז ועדת תוכנית הלימודים בהיסטוריה לחטיבה העליונה בבית הספר הממלכתי. ערך את העלון למורי ההיסטוריה והיה שותף לכתיבתם של ספרי לימוד לבית-הספר התיכון. היה בין עורכי הסדרה "סוגיות נבחרות בתולדות היישוב והמדינה" בהוצאת מאגנס. לימד באוניברסיטה העברית ובאוניברסיטת תל אביב והשתלם באוניברסיטת טורונטו.
בשנת 2001, ספר לימוד לכיתה ט' שערך, "עולם של תמורות", ונכתב על ידי צוות מטעם האגף לתוכניות לימודים במשרד החינוך, נפסל לשימוש על ידי שרת החינוך לימור לבנת, לאחר סערה ציבורית. הספר זכה לביקורת קשה בוועדת החינוך של הכנסת, בעיקר על ידי חברי כנסת מימין, שטענו שאינו "לאומי" מספיק ורובו מתמקד בהיסטוריה כללית ולא בהיסטוריה של עם ישראל.
מחקר

"ראשיתה של הכשרה מקצועית באוניברסיטה מחקרית: הקמתה של המחלקה לחינוך באוניברסיטה העברית", בתוך: תולדות האוניברסיטה העברית, התבססות וצמיחה, בעריכת חגית לבסקי, הוצאת מאגנס, 2005.
Between Ivory Tower and Public Involvement: The Hebrew University and Adult Education during the British Mandate ,Adult Education in Israel, 8, 2005, pp.143-148
"המעצמות האירופאיות והוראת שפות זרות באוניברסיטה העברית בתקופת המנדט", (עם דומיניק טרימבור), בתוך: תולדות האוניברסיטה העברית בירושלים, התעצמות אקדמית תוך מאבק לאומי, בעריכת חגית לבסקי, הוצאת מאגנס, 2009.
ספרים שערך

ארץ אחת ושני עמים בה, הוצאת מאגנס, 1999
ספר זה הוא הראשון בסדרה סוגיות נבחרות בתולדות היישוב והמדינה, שמטרתה להציג סוגיות העומדות על הפרק במחקר תולדות היישוב ומדינת ישראל בראייה בין תחומית. סדרה זו מבוססת על דיונים שהתקיימו באוניברסיטה העברית בירושלים בהשתתפות חוקרים מתחומי מדעי הרוח ומדעי החברה. מטרת הדיונים בספר היא לבחון באמצעות עיון במספר סוגיות כמה מקווי הדמיון והשוני בין היהודים לפלסטינים שנקלעו לטריטוריה משותפת וחייהם הפכו להיות שזורים אלו באלו. הספר דן במספר שאלות: מהן הבעיות הקונצפטואליות הקשורות להיסטוריוגרפיה של ארץ שבה שני עמים? כיצד יש לבחון את הציונות במבט השוואתי? מה בין תופעות הכנעניות בתנועה הלאומית היהודית לבין מקבילתה בתנועה הלאומית הערבית? מהן ההבדלים ביחסי תפוצה ומולדת בין היהודים לפלסטינים?
בינוי אומה, הוצאת מאגנס, 2000
בדיונים בספר השני בסדרה נבחנות כמה מהדרכים שבהן השתמשה הציונות ליצירת תודעה לאומית חדשה. בדומה לתנועות לאומיות אחרות גם התנועה הציונית עשתה שימוש במגוון אמצעים לבנייתה של תרבות לאומית. מה היה חלקם של האינטלקטואלים בבניית הזהות הלאומית? האם היה הסוציאליזם של תנועת העבודה סוציאליזם לאומי? כיצד שימשה המוזיקה כמכשיר לגיבוש חברתי? כיצד השפיעו טיולים על תהליך יצירת זיקה למולדת? מה היה מקומו של התנ"ך בעיצוב הזהות הלאומית? ומה היו הדרכים שבהן הוצג טבע הארץ?
מתנועה לאומית למדינה, הוצאת מאגנס, 2002
בדיונים בספר השלישי בסדרה נדונות כמה סוגיות הנוגעות לנסיבות שהביאו להקמתה של מדינת ישראל ולשינויים שחלו בה עם תמורות הזמן. מהו הדומה ומהו השונה בין הציונות לתנועות לאומיות אחרות? מה היו הסיבות שהובילו להקמת המדינה בשנת 1948? מה הקשר בין מדינת ישראל לבין השואה? כיצד השתנה הקיבוץ מתקופת הקמת המדינה ועד לימינו? מהי ההיסטוריה הצבאית של מדינת ישראל? מהם מאפייני הדמוקרטיה הישראלית בהשוואה לדמוקרטיות אחרות בעולם?
ספרי לימוד שהשתתף בכתיבתם

סוגיות נבחרות בתולדות המאה העשרים, (בעריכת יהושע מטיאש), האגף לתוכניות לימודים, 1994
מדינת ישראל ביומני החדשות (עם איילת כהן), האגף לתוכניות לימודים ושירות הסרטים הישראלי, 1995
עולם של תמורות (עורך), האגף לתוכניות לימודים והוצאת מעלות, 1999
הערות שוליים

↑  מערכת וואלה! NEWS‏, שרת החינוך הורתה לגנוז "ספר היסטוריה בעייתי", באתר וואלה, 12 במרץ 2001
↑  מאמרי דעה על הפסילה:
תום שגב, קוצר הבנה מביך, באתר הארץ, 14 במרץ 2001
אלי פודה, היסטוריה מצונזרת, באתר הארץ, 17 במרץ 2001
דן ענבר, בין ידע לדעת, באתר הארץ, 20 במרץ 2001
↑  תומר זרחין, ועדת החינוך נגד "עולם של תמורות", באתר ynet, 20 בנובמבר 2000
↑  מאמר תגובה של דני יעקובי על הביקורת - בגידת האינטלקטואלים, באתר הארץ, 14 במאי 2001
| --- | --- |
בקרת זהויות :  NLI: 987007263348905171  BnF: cb14512939s (data)  ISNI: 0000 0000 7842 5966  VIAF: 243554   WorldCat (עם VIAF): 243554
דמיאן וילקינס

| --- | --- |

וילקינס בשנת 2013
 לידה:  11 בינואר 1980 (בן 44) וושינגטון, קרוליינה הצפונית, ארצות הברית
 עמדה:  קלע, סמול פורוורד
 גובה:  1.98 מטר
 מכללה:  NC סטייט (1999–2001)  אוניברסיטת ג'ורג'יה (2002–2004)
 דראפט:  לא נבחר, 2004
 קבוצות כשחקן
 2004–2009    2009–2010   2010–2011   2011–2012   2012–2013   2013–2014  2014  2014–2015 2015 2015–2016 2016–2017 2017   2017–2018 2018:  סיאטל סופרסוניקס/אוקלהומה סיטי ת'אנדר   מינסוטה טימברוולבס   אטלנטה הוקס   דטרויט פיסטונס   פילדלפיה 76'   בייג'ינג דאקס אינדיוס דה מיאגואס איווה אנרג'י אינדיוס דה מיאגואס גוארוס דה לארה גרינסבורו סוורם ברוחוס דה גואיאמה   אינדיאנה פייסרס גרינסבורו סווארם
דמיאן למונט וילקינס (אנגלית: Damien Lamont Wilkins; נולד ב-11 בינואר 1980) הוא כדורסלן עבר אמריקאי אשר שיחק באופן פעיל בין השנים 2004–2018, בעמדות הסמול פורוורד והקלע. ב-10 עונותיו בליגת ה-NBA העמיד ממוצעים כוללים של 6.2 נקודות, 2.3 ריבאונדים ו-1.4 אסיסטים למשחק.
בנו של כדורסלן העבר ג'רלד וילקינס, ואחיינו של דומיניק וילקינס.
קריירת משחק > ליגת המכללות (1999–2004)

וילקינס נולד בעיר וושינגטון שבקרוליינה הצפונית, וגדל באורלנדו, פלורידה. בין השנים 1999–2001 למד באוניברסיטת המדינה של קרוליינה הצפונית, ובין השנים 2002–2004 למד באוניברסיטת ג'ורג'יה. ב-4 עונותיו בליגת המכללות קלע 10.9 נקודות בממוצע למשחק.
קריירת משחק > שנות השיא ב-NBA‏ (2004–2013)

לאחר שלא נבחר על ידי אף קבוצה בדראפט ה-NBA‏ 2004, חתם על וילקינס על חוזה בסיאטל סופרסוניקס. בעונתו הראשונה בסיאטל העפיל עמה לחצי גמר האזור המערבי, בו הפסידה מול סן אנטוניו ספרס בתוצאה 2–4. בעונת 2007/2008 קבע שיאי קריירה של 9.2 נקודות, 3.2 ריבאונדים ו-2.0 אסיסטים בממוצע למשחק, אך הסופרסוניקס סיימו במקום האחרון באזור המערבי, עם מאזן שלילי 20–62. ב-16 בנובמבר 2007 קלע שיא קריירה של 41 נקודות בניצחון קבוצתו מול אטלנטה הוקס.
ביולי 2009, לאחר 5 עונות עם סיאטל/אוקלהומה סיטי, הועבר עם צ'אקי אטקינס בטרייד למינסוטה טימברוולבס, בתמורה לאית'ן תומאס ושתי בחירות דראפט עתידיות.
לקראת עונת 2010/2011 חתם על חוזה באטלנטה הוקס. בפלייאוף של אותה עונה העפילה אטלנטה לחצי גמר האזור המזרחי, בטרם הפסידה מול שיקגו בולס (2–4).
בעונת 2011/2012 שיחק עבור דטרויט פיסטונס, ובעונה העוקבת שיחק בפילדלפיה 76'.
קריירת משחק > שלהי הקריירה (2013–2018)

בין השנים 2013–2017 שיחק לתקופות קצרות עבור קבוצות מליגת העל הסינית, מליגת הפיתוח של ה-NBA, מוונצואלה ומפוארטו ריקו.
בעונת 2017/2018 שיחק ב-19 משחקים במדי אינדיאנה פייסרס, בטרם שוחרר ממנה בינואר 2018. עד לסיום אותה עונה שיחק עבור גרינסבורו סווארם מליגת הפיתוח של ה-NBA.
נבחרת ארצות הברית

ב-2015 היה חבר סגל נבחרת ארצות הברית בכדורסל, אשר זכתה במדליית הארד במשחקים הפאן-אמריקאיים.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2004/2005 | סיאטל | 29 | 7 | 17.9 | 0.435 | 0.271 | 0.618 | 2.3 | 0.9 | 0.8 | 0.3 | 6.3 |
| 2005/2006 | סיאטל | 82 | 12 | 18.6 | 0.444 | 0.250 | 0.840 | 2.3 | 1.3 | 0.9 | 0.1 | 6.5 |
| 2006/2007 | סיאטל | 82 | 31 | 24.8 | 0.435 | 0.410 | 0.882 | 2.8 | 1.9 | 1.1 | 0.2 | 8.8 |
| 2007/2008 | סיאטל | 76 | 31 | 24.3 | 0.403 | 0.323 | 0.736 | 3.2 | 2.0 | 0.8 | 0.3 | 9.2 |
| 2008/2009 | אוקלהומה | 41 | 14 | 15.5 | 0.362 | 0.375 | 0.804 | 1.7 | 0.9 | 0.5 | 0.2 | 5.3 |
| 2009/2010 | מינסוטה | 80 | 31 | 19.8 | 0.433 | 0.295 | 0.798 | 3.1 | 1.7 | 0.8 | 0.3 | 5.6 |
| 2010/2011 | אטלנטה | 52 | 0 | 13.0 | 0.504 | 0.200 | 0.714 | 1.7 | 0.8 | 0.5 | 0.2 | 3.5 |
| 2011/2012 | דטרויט | 60 | 2 | 15.4 | 0.394 | 0.304 | 0.630 | 1.7 | 0.7 | 0.5 | 0.2 | 3.2 |
| 2012/2013 | פילדלפיה | 61 | 21 | 18.0 | 0.459 | 0.333 | 0.743 | 1.7 | 1.5 | 0.6 | 0.3 | 6.4 |
| 2017/2018 | אינדיאנה | 19 | 1 | 8.0 | 0.333 | 0.222 | 0.750 | 0.8 | 0.5 | 0.1 | 0.1 | 1.7 |
| קריירה |  | 582 | 150 | 18.9 | 0.426 | 0.327 | 0.783 | 2.3 | 1.4 | 0.7 | 0.2 | 6.2 |